Source: https://www.ta3.com/clanok/1146598/byvaly-viceprimator-je-vinny-verdikt-padol-po-dlhych-rokoch.html
Timestamp: 2019-04-19 19:09:52+00:00

Document:
Bývalý viceprimátor je vinný, verdikt padol po dlhých rokoch | Televízia TA3
24.1.2019 12:24 | zdroj: TA3 TASR | zdroj foto: TASR/Martin Baumann
Bývalého viceprimátora Košíc Eugena Čuňa Najvyšší súd SR po dlhých rokoch pojednávaní odsúdil v korupčnej kauze na osem mesiacov s podmienečným odkladom na 12 mesiacov. Tento v poradí už štvrtý verdikt v prípade, ktorý sa datuje od roku 2002, je však už právoplatný. NS SR tak nepotvrdil posledný verdikt Špecializovaného trestného súdu v Pezinku z novembra 2017.
24.1.2019 18:43
<iframe src="https://www.ta3.com/embed/20190124-hw-2a0a014e-dc4b-4009-adaa-450410a2420a.html" width="500" height="320" frameborder="0" scrolling="no"></iframe>
Kauza, ktorá podkopáva dôveru
Zároveň odvolací súd na svojom verejnom zasadnutí odsúdil Čuňa na peňažný trest vo výške 10.000 eur. V prípade, že by ho neuhradil, hrozil by mu náhradný trest v trvaní pol roka odňatia slobody. Na rovnaké tresty odsúdil trojčlenný senát NS SR pod vedením Juraja Klimenta aj dvoch ďalších spoluobžalovaných - Ladislava Pirovitsa a Viktora Kašpera.
NS SR na svojom verejnom zasadnutí tak zamietol odvolanie prokurátora Úradu špeciálnej prokuratúry a dvoch obžalovaných voči rozsudku súdu nižšieho stupňa. Prokurátor tvrdí, že išlo o jednu z najväčších korupčných káuz, ktorá podkopáva dôveru občanov a vyvoláva dojem, že štát rieši len "malú korupciu". Pritom išlo o zdĺhavý proces. "Vzhľadom na dĺžku konania sme vám uložili len podmienečné tresty," uviedol okrem iného predseda senátu Kliment.
Prokurátor ÚŠP vo svojom záverečnom návrhu požiadal, aby súd trojicu uznal za vinnú z trestného činu nepriamej korupcie. Požiadal o uloženie trestu v trvaní jedného roka s podmienečným odkladom na dva roky. Zároveň požiadal, aby im senát NS SR uložil aj peňažný trest vo výške 20.000 eur. Zastavenie konania, zrušenie stíhania, "aby si mohol očistiť svoje meno", požiadal vo svojom záverečnom návrhu hlavný obžalovaný Čuňo. Obhajcovia požadovali, aby súd ich klientov spod obžaloby oslobodil, respektíve vec už po štvrtý raz vrátil naspäť prvostupňovému súdu. Alebo vzhľadom na neprimeranú dĺžku celého konania (dovedna približne 17 rokov) konanie ako také zastaviť.
Kauza Čuňo je vo finále, odsúdili troch obžalovaných
Rok natvrdo a pokutu 30-tisíc eur. Takýto trest navrhol prokurátor triu obžalovaných v kauze Čuňo. Údajnú korupciu bývalého košického viceprimátora rieši špeciálny súd už po tretí raz. Čuňo stále opakuje, že je nevinný a stal sa obeťou politickej objednávky.
Súd pri rozhodnutí vychádzal najmä z výpovede korunného svedka Maroša Merjavého v tomto prípade, vyhotovených obrazovo-zvukových záznamov, výpovedí ďalších svedkov a listinných dôkazov. Merjavého svedectvá spochybňovali viac ráz všetci traja obžalovaní aj ich obhajcovia. Tento svedok vystupuje vo viacerých súdnych kauzách - napríklad na Okresnom súde Bratislava I je jedným z obžalovaných v prípade faktoringového podvodu spoločne so známou východoslovenskou podnikateľkou Eleonórou K.
"Súd určil v podstate symbolické tresty, naozaj táto trestná vec sa ťahá už neskutočne dlho," uviedol v novembri 2017 predseda senátu ŠTS pri odôvodňovaní rozsudku. Obžaloba v tejto veci bola podaná ešte v roku 2005, teda na súdoch sa ťahala približne 14 rokov.
Mali požadovať úplatok
Následne v novembri 2015 senát ŠTS odsúdil Čuňa a uvedených ďalších dvoch obžalovaných na 12-mesačný trest odňatia slobody nepodmienečne pre trestný čin nepriamej korupcie spáchaného spolupáchateľstvom. Zároveň každému obžalovanému uložil peňažný trest vo výške 20.000 eur. Tento rozsudok taktiež zrušil NS SR. Čuňo podľa obžaloby na jeseň 2002 spolu s obžalovanými Viktorom Kašperom a Ladislavom Pirovitsom požadovali od štatutára jednej spoločnosti státisícový úplatok. Firma sa v tom čase stala hlavným dodávateľom výstavby nájomných bytov na košickom sídlisku Dargovských hrdinov.

References: súd 
 súd 
 súd 
 súd 
 súd 

Súd